
H O T Ă R Â R E A
nr. 99 din 14.06.2022
privind achiziționarea unor servicii juridice constând în consultanță juridică de specialitate, asistență juridică și reprezentare în fața instanțelor de judecată a intereselor Comunei Giarmata în dosarul nr. 17253/3/2020*

CONSILIUL LOCAL al comunei Giarmata, județul Timiș, întrunit în ședința extraordinară convocată de îndată pentru data de 14.06.2022:
	Având în vedere:
· Referatul de aprobare al inițiatorului;
· raportul de specialitate secretarului general al UAT Giarmata;
· prevederile art. I alin. (2) lit. b) din O.U.G. nr. 26/2012 privind unele măsuri de reducere a cheltuielilor publice și întărirea disciplinei financiare și de modificare a unor acte normative;
· prevederile Hotărârii Guvernului nr. 64/2011 privind adoptarea Statutului profesiei de avocat; 
· prevederile art. 29 alin. (1), lit. d),  alin (3) din Legea 98/2016 privind achiziţiile publice ;
În temeiul prevederilor art. 129 alin. (1) coroborat cu art. 196 alin. (1) lit. a) din Ordonanţa de Urgenţă nr. 57/2019 privind Codul administrativ;
H O T Ă R Ă Ș T E :
ART. 1. (1) Se aprobă achiziționarea unor servicii juridice constând în consultanță juridică de specialitate, asistență juridică și reprezentare în fața instanțelor de judecată a intereselor Comunei Giarmata în dosarul nr. 17253/3/2020*.
ART. 2. Se împuternicește dl. Mihălceanu Claudiu, primar al comunei Giarmata, pentru efectuarea demersurilor necesare în vederea punerii în aplicare a procedurilor privind achiziționarea serviciilor juridice: selectarea unui avocat / cabinet de avocatură, negocierea condițiilor contractuale și semnarea Contractelor de asistenţă juridică  pentru comuna Giarmata, pentru dosarele indicat la art. 1 din prezenta hotărâre.
        	ART. 3. Cheltuielile necesare în vederea ducerii la îndeplinire a prezentei hotărâri în limita sumei de 7000 de lei fără TVA vor fi suportate din bugetul local de venituri și cheltuieli al comunei Giarmata aferent anului 2022.
ART.4. Cu ducerea la îndeplinire a prezentei hotărâri se încredințează Serviciul Contabilitate, buget finanțe, taxe și impozite.
 ART.5. Prezenta hotărâre a fost adoptată cu un număr de  11 voturi „pentru”, 0 ,,împotrivă”, 0 ,,abțineri”.
ART.6. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· [bookmark: _Hlk514600242]Serviciul Contabilitate,  Buget, Finanțe, Taxe și Impozite;
    PREȘEDINTE DE ȘEDINȚĂ                                                           CONTRASEMNEAZĂ
                 CONSILIER LOCAL	                                      SECRETAR GENERAL AL UAT COMUNA GIARMATA
        GLIGOR LUCIAN-ELON		                                               GHERMAN SORINA-ANA  



	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 97/2022

	Nr. crt.
	Operaţiuni efectuate
	Data ZZ/LL/AN
	Semnătura persoanei responsabile să efectueze procedura

	0
	1
	2
	3

	1
	Adoptarea hotărârii 

	06.06.2022
	

	2
	Comunicarea către primar
	06.06.2022
	

	3
	Comunicarea către prefectul judeţului
	08.06.2022
	

	4
	Aducerea la cunoştinţa publică
	08.06.2022
	

	5
	Comunicarea, numai în cazul celei cu caracter individual
	
	

	6
	Hotărârea devine obligatorie sau produce efecte juridice, după caz
	.
	

	














